ลีซา
อาชีพ > พ.ศ. 2559 – ปัจจุบัน

รำลึกถึงปีที่ 5 ของเธอในฐานะศิลปินเดี่ยว เธอได้ปล่อยตัวเพลงอีพีชื่อว่า เล็ตเทอร์ทูยู (อังกฤษ: Letters To U) ฉบับแผ่นรุ่นจำกัด เมื่อวันที่ 23 มีนาคม พ.ศ. 2559 เธอได้ปล่อยตัวมินิอัลบั้มเพลง ลัคกีไฮไฟฟ์ (อังกฤษ: Lucky Hi Five!) เมื่อวันที่ 20 เมษายน พ.ศ. 2559 เธอได้ปล่อยตัวซิงเกิลเพลง เบรฟเฟรคเอาต์ (อังกฤษ: Brave Freak Out) เพลงนี้ถูกใช้ประกอบอนิเมะช่วงเปิดเรื่อง ควอลิเดียโค๊ด และซิงเกิลจะรวมถึงเพลง แอ็กซ์ซิส (อังกฤษ: AxxxiS) ด้วย ที่ใช้ในเพลงประกอบช่วงเปิดอนิเมะเรื่อง ควอลิเดียโค๊ด แบบที่ 2 เมื่อวันที่ 24 สิงหาคม พ.ศ. 2559 เธอได้ปล่อยตัวซิงเกิลเพลงชื่อว่า แคทช์เดอะโมเมนต์ (อังกฤษ: Catch the Moment) เมื่อวันที่ 15 กุมภาพันธ์ พ.ศ. 2560 เพลงนี้จะถูกใช้ประกอบภาพยนตร์อนิเมะเรื่อง ซอร์ดอาร์ตออนไลนด์เดอะมูฟวี ภาคออร์ดินอลสเคล หลังจากนั้น เธอได้ย้ายมาเซ็นสัญญาค่ายเพลงซาครามิวสิค ภายใต้ค่ายโซนี่มิวสิคเอ็นเตอร์เทนเมนต์เจแปน เมื่อเดือนเมษายน พ.ศ. 2560 เธอได้ปล่อยตัวสตูดิโออัลบั้ม ลิตเติลเดวิลพาเหรด (อังกฤษ: Little Devil Parade) เมื่อวันที่ 24 พฤษภาคม พ.ศ. 2560 เธอได้จัดแสดงคอนเสิร์ตทั้ง 2 วัน ที่ไซตามะซูเปอร์อารีนา เมื่อวันที่ 24 - 25 มิถุนายน พ.ศ. 2560 เธอได้ปล่อยตัวซิงเกิลเพลง ดัตเตะอาตาชิโนะฮีโร่ (ญี่ปุ่น: だってアタシのヒーロー。; โรมาจิ: Datte Atashi no Hero.; แปล: เพราะเขาคือฮีโร่) เมื่อวันที่ 2 สิงหาคม พ.ศ. 2560 เพลงนี้จะถูกใช้ประกอบช่วงจบของอนิเมะเรื่อง มายฮีโร่อคาเดเมีย ภาค 2 ซิงเกิลของเธอคือ แอช (อังกฤษ: Ash) ที่ได้ปล่อยตัวฉบับดิจิทัลเมื่อวันที่ 1 ตุลาคม พ.ศ. 2560 เพลงนี้ถูกใช้ในประกอบช่วงเปิดอนิเมะเรื่อง เฟต/อะพอครีฟา ซิงเกิลนี้ได้ปล่อยตัวเมื่อวันที่ 29 พ.ศ. ิกายน พ.ศ. 2560
เธอได้ออกเพลง ทิลริสก์เฮิร์ทเลส (อังกฤษ: Thrill, Risk, Heartless) ที่ใช้ประกอบเพลงวิดีโอเกม ซอร์ดอาร์ตออนไลน์ เฟทอลบูลเล็ต ออกเพลงนี้ฉบับดิจิทอลเมื่อวันที่ 9 มกราคม พ.ศ. 2562 เธอได้ออกทั้ง 2 อัลบั้มรวมคือ ลิซาเบสต์เดย์ (อังกฤษ: LiSA Best -Day-) และ ลิซาเบสต์เวย์ (อังกฤษ: LiSA Best -Way-) เมื่อวันที่ 9 พฤษภาคม พ.ศ. 2561 เธอปล่อยตัวซิงเกิลฉบับคู่ด้าน A คือ อะคะอิ วะนะ ฮูเลิฟอิท อาดามัส (ญี่ปุ่น: 赤い罠 (who loves it?)/ADAMAS; โรมาจิ: Akai Wana (Who Loves It?)/ADAMAS; แปล: กับดักสีแดงที่ใครรักมัน/อาดามัส) เมื่อวันที่ 12 ธันวาคม พ.ศ. 2561 เพลงนี้ชื่อว่าอาดามัส ใช้ประกอบเพลงช่วงเปิดอนิเมะแบบแรกคือเรื่อง ซอร์ดอาร์ตออนไลน์ อาลิซิเซชัน ได้ปล่อยตัวฉบับดิจิทัลเมื่อวันที่ 7 ตุลาคม พ.ศ. 2561 เธอมีให้ความสำคัญกับเพลง นาเรทิฟ (อังกฤษ: Narrative) ของ ซาวะโนะ ฮิโระยูกิ ที่ได้ใช้ประกอบช่วงจบของภาพยนตร์อนิเมะเรื่อง โมบิลสูท กันดั้ม นาร์ราทีฟภายใต้ชื่อ "SawanoHiroyuki[nZk]:LiSA" ซิงเกิลของเธอชื่อว่า กุเร็นเกะ (ญี่ปุ่น: 紅蓮華; โรมาจิ: Gurenge; แปล: ดอกบัวสีแดง) ใช้ประกอบช่วงเปิดของอนิเมะเรื่อง ดาบพิฆาตอสูร ซิงเกิลนี้ปล่อยตัวฉบับดิจิทัลเมื่อวันที่ 22 เมษายน พ.ศ. 2562 และได้รับการเปิดตัวฉบับทางกายภาพ เมื่อวันที่ 3 กรกฎาคม พ.ศ. 2562 เธอได้ร่วมกับวงฟิคชันจังค์ชัน แสดงในเพลงชื่อว่า ฟอร์มดิเอจ (อังกฤษ: From the Edge) ที่ใช้ประกอบช่วงจบของอนิเมะเรื่อง ดาบพิฆาตอสูร เพลงนี้ได้ปล่อยตัวฉบับดิจิทัลเมื่อวันที่ 1 กันยายน พ.ศ. 2562 ซิงเกิลของเธอคือ อันแลสต์ติง (อังกฤษ: Unlasting) ปล่อยตัวเมื่อวันที่ 11 ธันวาคม พ.ศ. 2562 พร้อมด้วยเพลงแทร็คปล่อยตัวฉบับดิจิทอลเมื่อวันที่ 21 ตุลาคม พ.ศ. 2562 ในเพลงนี้จะใช้เป็นเพลงประกอบช่วงจบของอนิเมะเรื่อง ซอร์ดอาร์ตออนไลน์ อลิซิเซชัน เธอได้แสดงในเอ็นเอชเค โคฮากุอูตะกัสเซ็ง ครั้งที่ 70 เธอได้วางจำหน่ายปล่อยตัวเพลงดิจิทัลซิงเกิลในเพลง ไอโจ (ญี่ปุ่น: 愛錠; โรมาจิ: Aijō) เมื่อวันที่ 17 สิงหาคม พ.ศ.  2563 เพลงนี้ประกอบละครญี่ปุ่นเรื่อง 13 ออกอากาศเมื่อวันที่ 14 ตุลาคม พ.ศ.  2563 เธอจะวางจำหน่ายปล่อยตัวสตูดิโออัลบั้มที่ 5 ของเธอคือ ลีโอไนน์ (Leo-Nine) และนอกจากนี้ยังมีเพลงซิงเกิลชื่อว่า โฮมุระ (ญี่ปุ่น: 炎; โรมาจิ: Homura แปล: เปลวไฟ) เพลงนี้ใช้ประกอบภาพยนตร์อนิเมะเรื่องใหม่คือ ดาบพิฆาตอสูร ฉบับหนัง: รถไฟนิรันดร์
ในเดือนกรกฎาคม พ.ศ.  2563 เพลงซิงเกิลของ LiSA ชื่อ กุเร็นเกะ ได้มีการทะลุ 1 ล้านดาวน์โหลดตั้งแต่ช่วงวางจำหน่าย ซิงเกิลนี้เป็นครั้งแรกโดยศิลปินหญิงมียอดดาวน์โหลดมากกว่า 1 ล้านครั้งในประวัติของโอริคอนดิจิทัลซิงเกิลแรงค์กิงชาร์ต เป็นซิงเกิลที่ 3 โดยรวในชาร์ตประวัติเช่นนั้น หลังจากเพลงซิงเกิลในปี พ.ศ.  2561 เลมอน ศิลปินโดย เคนชิ โยเนะซุ และเพลงซิงเกิลในปี พ.ศ.  2562 ของเขา อุมะ โตะ ชิกะ